open-index/open-wikipedia-markdown huggingface dataset:
Lietuvos standartizacijos departamento Terminų duomenų bazė

**Lietuvos standartizacijos departamento terminų duomenų bazė**, **LSD Terminų duomenų bazė** - terminų duomenų bazė, sukurta Lietuvos standartizacijos departamente. Jame surinkti Lietuvoje galiojančių ir galiojusių standartų terminai, jų apibrėžtys ir kitų kalbų atitikmenys. Dalis joje pateiktų terminų yra aprobuota Valstybinės lietuvių kalbos komisijos, visi kiti - patvirtinti LST TK37 Terminologija.

Ilgą laiką ši duomenų bazė buvo tarnybinio naudojimo, skirta tik LSD darbuotojams ir technikos komitetų nariams.

Nuo 2008 m. kovo mėnesio ji yra atvirai prieinama.

## Kiti terminų šaltiniai
* Lietuvos terminų bankas
* Matematikos ir informatikos instituto lietuvių kalbos terminų bazė (terminynas)
* Eurovoc LR Seimo interneto svetainėje

## Nuorodos

* Terminų paieška LSD terminų duomenų bazėje
LST TK37 Terminologija

**LST TK37 Terminologija** – technikos komitetas prie Lietuvos standartizacijos departamento (LSD), užsiimantis įvairių sričių Lietuvos standartuose ir tarptautinių standartų lietuviškuose vertimuose naudojamų terminų tarpusavio suderinamumu ir kokybe.

2009 m. LSD numatė labai susiaurinti TK37 darbų tematiką – palikti tik terminų tvarkybos standartizaciją. 2009 m. gegužės 14 d. įvykusiame ataskaitiniame susirinkime TK37 sustabdė savo veiklą, kadangi didžioji dalis komiteto ekspertų yra ne bendrosios terminų tvarkybos, o konkrečių sričių terminų žinovai. Komiteto ekspertai yra Lietuvos universitetų, mokslo institutų, kompanijų ir kitokių įmonių bei institucijų specialistai.
Iki tol TK37 pirmininkė buvo dr. Albina Auksoriūtė.
TK37 turėjo 6 pakomitečius:
* PK 1 Terminologijos principai ir metodai (pirm. Albina Auksoriūtė)
* PK 2 Kompiuterių taikymas terminologijoje (pirm. Vladas Tumasonis)
* PK 3 Statyba (pirm. Jadvyga Žvironaitė)
* PK 4 Mechanika ir transportas (pirm. Bronius Gražvydas Baranauskas)
* PK 5 Sveikata ir žemės ūkis (pirm. Kastytis Beitas)
* PK 6 Elektrotechnika ir elektronika (pirm. Vilius Palenskis)

## Nuorodos
* LST TK 37 Terminologija
Biomasė (biologija)

**Biomasė** ( 'gyvybė' + masė) – vienos organizmų rūšies, rūšių grupės ar visos bendrijos individų masė, tenkanti ploto ar tūrio vienetui. Biomasė dažniausiai reiškiama g/m², kg/ha, t/ha drėgnų ar sausų medžiagų. 

## Biomasės rūšys
Augalų biomasė vadinama *fitomasė*, gyvūnų - *zoomasė*. 

Antžeminėse bendrijose (miškas, stepė, tundra) augalų biomasė gerokai didesnė už augalėdžių gyvūnų biomasę, o ši - už plėšriųjų gyvūnų biomasę. 

Didžiausia ir plačiausiai panaudojama yra miškų biomasė (iki 300-500 t/ha). Didžiausią miškų biomasės dalį sunaudoja statybos pramonė ir energetika. Mikroorganizmų (bakterijos, mikromicetai) biomasė produktyviuose miškuose siekia keletą t/ha, o dirvožemio faunos (sliekai, nematodai, erkės) biomasė didesnė už kitų sausumos gyvūnų biomasę. Vandens augalų biomasė nedidelė, neretai mažesnė už ja mintančių gyvūnų biomasę. Didžiausia yra stambiųjų dumblių ir dugno gyvūnų (bentoso) biomasė jūrų litoralėje ir sublitorale. 

Visa Žemės biomasė vertinama 75 mlrd. tonų, tačiau tai sudaro tik 0,000 000 001 26 % visos Žemės masės. Žmonių biomasė sudaro apie 400 mln. t.

## Šaltiniai
Chris Farley

**Christopher Crosby** "**Chris**" **Farley** (1964 m. vasario 15 d. – 1997 m. gruodžio 18 d.) – JAV aktorius, apdovanotas Auksine žvaigžde Holivudo žvaigždžių alėjoje, bei MTV Filmų apdovanojimu.

## Biografija
Christopher Crosby Farley gimė 1964 m. vasario 15 d. Medisone, Viskonsine.

Šeimoje augo dar du broliai John Farley ir Kevin P. Farley. Aukštojoje mokykloje žaidė futbolą. Po universiteto Krisas Farley vaidino teatre, kur jį pastebėjo SNL prodiuseris. Jis dirbo joje, kartu ir vaidino tokiuose filmuose, kaip „Wayne's World“ ir jo tęsinyje „Wayne's World 2“, „Coneheads“, „Airheads“, „Tommy Boy“ ir „Beverly Hills Ninja“, „Billy Madison“. Su savo laidos partneriu Deividu Speidu vaidino filme „Black Sheep“ ir „Tommy Boy“, už kurį laimėjo MTV geriausio dueto apdovanojimą. 1997 m. su savo buvusiu SNL laidos partneriu Krisu Roku vaidino filme „Beverly Hills Ninja“. Jis turėjo problemų su alkoholio ir narkotikų priklausomybe. 1997 m. gruodžio 18 d. jis buvo rastas savo namuose *John Hancock Center* perdozavęs narkotikų. Vėliau buvo išleisti filmai Krisui Farliui atminti.

## Filmografija

## Apdovanojimai
* 1996 m. MTV filmų apdovanojimai – geriausio dueto apdovanojimas

## Šaltiniai

## Nuorodos
* imbd.com puslapis apie aktorių
* obuolys.lt puslapis apie aktorių
Grenlandijos himnas

**Nunarput utoqqarsuanngoravit** () – Grenlandijos valstybinis himnas. Himno žodžius sukūrė Henrikas Lundas, o muziką Jonathanas Petersenas. Himnas oficialiai priimtas 1916 m. Yra taip pat ir kitas Grenlandijos himnas „Nuna asiilasooq*“ (Didelio Ilgio Žemė)*, kuris 1979 m. buvo taip pat oficialiai įteisintas vyriausybės.

## Himnas
:Nunarput, utoqqarsuanngoravit niaqqut ulissimavoq qiinik.
:Qitornatit kissumiaannarpatit tunillugit sineriavit piinik.

:Akullequtaasut merlertutut ilinni perortugut tamaani
:kalaallinik imminik taajumavugut niaqquit ataqqinartup saani.

:Atortillugillu tamaasa pisit ingerlaniarusuleqaagut
:nutarterlugillu noqitsigisatit siumut, siumut piumaqaagut.

:Inersimalersut ingerlanerat tungaalitsiterusuleqaarput,
:oqaatsit "aviisit" qanoq kingunerat atussasoq erinigileqaarput.

:Taqilluni naami atunngiveqaaq, kalaallit siumut makigitsi.
:Inuttut inuuneq pigiuminaqaaq, saperasi isumaqaleritsi.

## Laisvas vertimas į lietuvių kalbą

:Mūsų šalis, kuri taip paseno jūsų galva yra viskas apimta baltais plaukais.
:Visada laikytas mumis, jūsų vaikais, jūsų krūtinėje ir davė mums jūsų pakrančių turtą.

:Kaip viduriniai vaikai šeimoje mes sužydėjome čia Kalaallit,
:mes norime kviesti save prieš jūsų išdidžią ir garbingą galvą.

:Su degančiu noru išvystyti, ką jūs turite duoti, atnaujinimas,
:nunešdamas jūsų mūsų noro kliūtis pasislinkti, persiųsti.

:Brandžių visuomenių kelias yra mūsų aistringas tikslas gauti;
:padarinys kalbos ir laiškų mes ilgai pastebėti.

:Kuklumas nėra tikslas, Kalaallit pabunda ir didžiuotis!
:Vertas pagarbos gyvenimas yra mūsų tikslas; drąsiai užimkite poziciją.

## Nuorodos

* Grenlandijos himnas (garsas)
Gražioji širdažolė

**Gražioji širdažolė** (*Centaurium pulchellum*) – gencijoninių (*Gentianaceae*) šeimos, širdažolių (*Centaurium*) genties augalas.

5-15 cm aukščio augalas. Stiebas nuo pagrindo šakotas, be skrotelinių lapų. Žiedynai ir žiedai panašūs į skėtinės širdažolės.

Žydi birželio – rugsėjo mėn.

Auga drėgnesnėse augavietėse, pievose.

Žaliavoje yra 0,6-1,0 % alkaloidų, karčiųjų medžiagų (gentiopikrino, svertiamarino, amarogentino), cukrų, iki 0,3 % glikozidų, askorbino rūgšties, eterinio aliejaus, dervinių, dažinių ir mineralinių medžiagų.

Augalas dekoratyvus.
Nuotekos

**Nuotekos** – namų ūkyje ar gamyboje vartotas, gamyboje atsiradęs nereikalingas arba teritorijos paviršiumi, stogais ir pan. tekėjęs (lietaus, polaidžio, gatvių plovimo) vanduo.

## Nuotekų rūšys
* *komunalinės nuotekos* – gyvenamųjų rajonų nuotekos, kurių didžiąją dalį sudaro buitinės nuotekos. Jose būna ir gamybinių, lietaus nuotekų ir pašalinių vandenų
** *buitinės nuotekos* – iš virtuvių, prausyklų, skalbyklų, vonių, tualetų ir panašių vietų nutekantis vanduo. Jos susidaro namų ūkyje naudojant vandenį (pvz., skalbimo, indų plovimo, maisto gaminimo, prausimosi, tualetų nuotekos ir pan.). Prie buitinių nuotekų priskiriamos ir nuotekos, susidarančios naudojant vandenį įmonių, įstaigų, organizacijų darbuotojų buitiniams poreikiams, jeigu jos surenkamos ir išleidžiamos atskirai nuo kitų objekte susidarančių nuotekų.
*** *srutinės nuotekos* – tualetų nuotekos
** *paviršinės nuotekos* – į gruntą nesusigėręs kritulių vanduo, patenkantis į nuotakyną nuo žemės ar pastatų išorinio paviršiaus, taip pat sniego tirpsmo vanduo.
*** *lietaus nuotekos* – po gausaus lietaus žemės, statinių paviršiumi tekantis vanduo.
** *mišriosios nuotekos* – kartu nutekančios buitinės ir paviršinės nuotekos.
* *gamybinės nuotekos* – žemės ūkio ar pramoninėje gamyboje vartotas ir jai nebetinkamas arba gamybos metu susidaręs nereikalingas vanduo. Gamybinėms nuotekoms priskiriamos ir dėl gamybos ar kitos ūkinės arba komercinės veiklos (viešojo maitinimo, skalbimo, valymo paslaugų teikimo, viešųjų tualetų ar pan.) susidarančios nuotekos.
Kolekcionierė (filmas)

**Kolekcionierė** () – 2008 m. lietuviškas kino filmas. Trukmė – 84 min., premjera Lietuvoje – tų pačių metų balandžio 6 d. Kino juostos filmavimas užtruko 30 dienų, filmuota 24 vietose. Kūrybiniame procese buvo užimta apie 70 žmonių. Pirmojoje lietuviško kino apdovanojimų ceremonijoje „Sidabrinė gervė 2008“ iškovojo pagrindinį prizą nominacijoje „Geriausias filmas“ (konkuruojantys filmai buvo „Nuodėmės užkalbėjimas“ ir „Nereikalingi žmonės“).

## Siužetas

Privačioje klinikoje dirbanti jauna logopedė Gailė po savo tėvo mirties praranda sugebėjimą patirti emocijas. Tačiau vieną dieną visiškai atsitiktinai pamačiusi save mėgėjiškai nufilmuotoje video medžiagoje, moteris atranda, kad galbūt dar ne viskas prarasta – emocijos gali grįžti. Jai tereikia dirbtinai sukurti situaciją, kuri sukels tam tikras emocijas ir ją nufilmuoti. Herojė turi surinkti įvairių emocijų „kolekciją"… Prasideda neįtikėtinas eksperimentas.

## Vaidino

* Gabija Jaraminaitė – *Gailė*,
* Marius Jampolskis – *redaktorius*,
* Valda Bičkutė – *Lina*,
* Darius Gumauskas – *klinikos vadovas*,
* Valerijus Jevsejevas – *tėvas*,
* Darius Petkevičius – *Tomas*,
* Renata Kutinaitė – *sekretorė*,
* Ramūnas Cicėnas – *vairuotojas*,
* Simona Milutytė – *kreditorė*,
* Nerijus Gadliauskas – *klientas*,
* Sergejus Ivanovas – *viešbučio darbuotojas*,
* Julius Žalakevičius – *1-as banditas*,
* Gintautas Kaveckas – *2-as banditas*,
* Dalia Morozovaitė – *nuotaka*,
* Lukas Petrauskas – *jaunikis*,
* Rasa Marazaitė – *barmenė*,
* Beata Žukovskaja – *Gailė vaikystėje*,
* Kornelija Vikevič – *Lina vaikystėje*,
* Benas Radzevičius – *vaikas*.

## Apdovanojimai ir nominacijos

## Nuorodos

* Filmo aprašymas 
* Filmo recenzija
Paprastoji uodeguonė

**Paprastoji uodeguonė** (, , ) – uodeguoninių (*Hippuridaceae*) šeimos, uodeguonių genties augalas.

Daugiametis su šliaužiančiu, dumble įsišaknijančiu šakniastiebiu augalas. Vaisius – kaulavaisis. Žiedai išauga tik virš vandens esančioje stiebo dalyje.

Žydi birželio – rugpjūčio mėn. Dauginasi šakniastiebiais bei atitrūkusiomis ir įsišaknijančiomis stiebo dalimis.

Auga stovinčiuose bei lėtai tekančiuose vandenyse, pakrančių dumble. Mėgsta kalkingas vietas.
Patogeninis mikroorganizmas

**Patogeninis mikroorganizmas** – ligą sukeliantis mikroorganizmas. Patogeninis mikroorganizmas prasiskverbia į kūną, sunaikina dalį jo ląstelių bei audinių ar kitaip kenkia ir taip sukelia ligą. Labiausiai paplitę patogeniniai mikroorganizmai yra virusai, bakterijos ir grybai. Jiems taip pat priklauso protistai, pavyzdžiui, maliariją sukeliantis pirmuonis. Mikroorganizmai, kurie kūno paviršiuje paprastai būna nežalingi, gali tapti patogeniniais, arba sukeliančiais ligą, patekę į kūno vidų.

## Taip pat skaitykite
* Biologinis ginklas
Biržų giria

**Biržų giria** – giria Biržų rajono savivaldybės teritorijoje, prie Nemunėlio upės, kuria eina Lietuvos valstybės siena su Latvija.

## Teritorija
Plotas 17 320 ha, pagal dydį 10-ta vieta Lietuvoje. Mišku apaugę 15 419 ha. Valstybinės reikšmės miškų plotas 15 588 ha. Priklauso Biržų miškų urėdijos Latvelių (1968 ha), Tamošiūnų (2893 ha), Spalviškių (3156 ha), Būginių (5663 ha) girininkijoms.

Girioje prasideda arba per ją teka Nemunėlio kairieji intakai Gaigalas, Benupė ir 10 Apaščios intakų. Dauguma upelių reguliuoti. Visa giria nusausinta, pradėta sausinti 1950 m.

Kelių tinklas taisyklingas, sutampa su kvartalinėmis linijomis. Augavietės labai derlingos ir laikinai užmirkusios. Daug kur 1–5 m gylyje yra dolomitinės klinties. 2 % miškų yra ekosistemų apsaugos, 5,5 % vandenų apsauginiai, 92,5 % ūkiniai.

Beveik visa teritorija priskirta Biržų regioniniam parkui. 144 ha užima Biržų girios botaninis draustinis, 100 ha – Latvelių botaninis draustinis, 295 ha – Nemunėlio-Apaščios geologinis draustinis. 2004 m. lapkričio 15 d. Aplinkos ministro įsakymu Nr. D1-590 įsteigtas Biržų girios biosferos poligonas – Europos ekologinio tinklo „Natura 2000“ dalis. Poligone, užimančiame beveik visą Biržų girios teritoriją, stebimi, kontroliuojami ir prognozuojami gamtinių sistemų pokyčiai, saugoma Biržų girios ekosistema.

## Medynai
Kultūrinės kilmės medynų 12 %. Pušynų 3 %, eglynų 29 %, uosynų 12 %, beržynų 31 %, juodalksnynų 13 %, drebulynų 4 %, baltalksnynų 8 %. Jaunuolynai sudaro 36 %, pusamžiai medynai 28 %, pribręstantys 17 %, brandūs 19 %. Medynų vidutinis amžius 43 m., bonitetas 1,5, skalsumas 0,75, tūris 170 m³/ha, kasmet priauga 4,0 m³/ha.

## Fauna
Girioje yra kanopinių žvėrių, daugiausia Lietuvoje lūšių. Girioje veisiasi į Lietuvos raudonąją knygą įrašyti gyvūnai: mažasis erelis rėksnys, juodasis gandras, vištvanagis, baltasis kiškis, taip pat jerubė, uralinė pelėda ir žvirblinė pelėda.

## Istorija

Nuo XVI a. pradžios giria priklausė kunigaikščių Radvilų giminei, nuo 1811 m. grafams Tiškevičiams. 1920 m. didžioji girios dalis nacionalizuota. Didikai mišką naudojo tik medžioklei, todėl jame išliko normalus brandžių medynų kiekis.

1863 m. girios pakraštyje įvyko Biržų kautynės. Tamošiūnų girininkijos 120 kvartale ir Būginių 29 kvartale yra paminklai 1863 m. sukilimo dalyviams, jų kapinės. Spalviškių girininkijos 40 kvartale ir Latvelių girininkijos 109 kvartale yra paminklai žuvusiems sovietiniams partizanams, Latvelių girininkijos 5 kvartale – Antrojo pasaulinio karo masinio žydų žudymo vieta. 1944–1954 m. Biržų girioje veikė Lietuvos partizanai.

Latvelių girininkijos 13 kvartale yra XIX a. stiklo lydymo krosnies griuvėsiai. Šiaurinėje miško dalyje stovi Sandariškių ąžuolas, pietrytinėje – pušis „Raganų šluota“.

2006 m. balandžio 27 d. Latvelių girininkijoje buvo didžiausias paskutinis gaisras, išdegė apie 6 ha jaunuolyno.

## Šaltiniai

## Nuorodos
* Biržų miškai
Šiaurinis Mindanao

**Šiaurinis Mindanao** (, ) arba **Regionas X** – teritorija, esanti Filipinų pietinėje dalyje, Mindanao salos šiaurinėje dalyje. Administracinis centras – Kagajan de Oras.

Regionas apima šiaurinę Mindanao salos dalį su Balatukano, Obulono, Pamalihio ugnikalniais. Pagrindinės upės – Tagoloanas, Iponanas. Taip pat valstijai priklauso Kamigino sala.

## Gyventojai
Didelę dalį regiono gyventojų sudaro imigrantai iš Visajų salų. Pagrindinė vartojama kalba – sebuanų. Taip pat yra bikolų, hiligainonų, ilokanų, ivatanų, varajų, tagalų ir kt. Iš vietinių kalbų paplitusios manobų kalbos. Pagrindiniai krašto čiabuviai (lumadai) yra bukidnonai ir manobai. 2018 m. 72 % regiono gyventojų buvo katalikai, 14 % – protestantai, 8 % – musulmonai.

## Suskirstymas
Šiaurinį Mindanao regioną sudaro 5 provincijos:
* Bukidnono provincija
* Kamigino provincija
* Šiaurės Lanao provincija
* Rytų Misamiso provincija
* Vakarų Misamiso provincija

## Didžiausi miestai
* Kagajan de Oras – 692,1 tūkst. gyventojų (2020 m.)
* Iliganas – 310,5
* Osamisas – 109,5
* Valensija – 85,6
* Tagoloanas – 79,1
* Malaibalajus – 65,1
* Opolis – 56,3
* Orokjeta – 55,2
* Chingoogas – 46,7
* El Salvadoras – 38,9

## Šaltiniai
Smiltyninis šlamutis

**Smiltyninis šlamutis** (*Helichrysum arenarium*) – astrinių (*Asteraceae*) šeimos, šlamučių (*Helichrysum*) genties augalas.
 
Daugiametis, 15-50 sm aukščio žolinis augalas. Stiebas vienas arba daug, status arba kylantis, lapuotas, nešakotas, pūkuotas. Apatiniai lapai lancetiški, kotuoti, viduriniai ir viršutiniai bekočiai. Graižai maži, rutuliški, skėtiškos šluotelės pavidalo žiedynuose. Žiedai maži, oranžiniai, viršūnėje su auksinėmis liaukutėmis.

Žydi birželio – rugsėjo mėn. Dauginasi sėklomis ir vegetatyviniu būdu.

Auga sausose smėlėtose vietose, pamiškėse, dirvonuose ir miškų aikštelėse.

Vaistams naudojami graižai. Jie pjaunami augalams žydint. Graižuose yra flavonoidų, glikozidų, diterpeninio alkoholio, dažinių, karčiųjų, mineralinių medžiagų, riebiųjų rūgščių, askorbino rūgšties (sausoje medžiagoje apie 1,6 mg%), iki 16 mg% karotino, inozito, iki 0,04 % eterinio aliejaus. Renkant žaliavą kartais išberia rankas.
Pastrėvio herbas

**Pastrėvio herbas** – pagrindinis Pastrėvio kaimo ir Pastrėvio seniūnijos (Elektrėnų savivaldybė) heraldinis simbolis.

## Aprašas

Sidabriniame skydo lauke žalias vandens malūno ratas su auksine ašimi, skydo galva mėlyna, atskirta debesiška linija.

## Simbolika

Heraldikos komisijoje kartu su seniūnijos atstovais svarstant herbo idėjas buvo nuspręsta Pastrėvio herbe pavaizduoti vandens malūno ratą, kuris simbolizuotų nuo seno kaime buvusį malūną, elektros energijos gamybą, seniūnijoje esančius vandens telkinius.

Heraldiniai simboliai:
* Vandens malūnas – nuo viduramžių buvo žmogaus gyvybinės veiklos, kaimų bendruomenių bei kaimynų susitikimų vieta. Skandinavų mitologijoje malūnas – derlingumo, gausos simbolis. Viduramžių mene dažnai vaizduojamas „gyvenimo ratas“, kuris gali žmogų iškelti ir nusmukdyti, arba „laimės ratas“, niekada nesustojantis ir permainingas. Kasdienėje kalboje dažnai vartojame posakius „ratas pasisuks“ (pasikeis likimas) arba „sustabdyti istorijos ratą“. Daugelyje pasaulio kultūrų ratas yra tobulumo, saulės simbolis. Ir Lietuvoje birželio pabaigoje per Rasos šventę nuo aukštumėlių paleidžiami degantys ratai, kad nusileidusi saulė ir vėl pakiltų kitą dieną.
* Sidabrinė skydo spalva – heraldikoje reiškia turtą, dorą, skaistumą ir nekaltybę, siejama su vandeniu – vienu iš visatos elementų.
* Žalia spalva – laisvės, grožio, džiaugsmo, sveikatos ir vilties įsikūnijimas, augmenijos spalva.

## Istorija

Pastrėvio herbas patvirtintas 2006 m. liepos 19 d. prezidento Valdo Adamkaus dekretu Nr. 685. Etalono autorius – Arvydas Každailis.

## Šaltiniai
Skersaruožis raumeninis audinys

**Skersaruožis raumeninis audinys**, *griaučių raumeninis audinys* - audinys, sudarantis skersaruožius raumenis. Audinio pavadinimas kilo dėl aktino ir miozino ruožų, sudarančių šių raumenų skaidulas. Šis audinys yra prijungtas prie kaulų ir leidžia žmogui judėti.

Raumenų miocitai yra cilindrinės, daugiabranduolės skaidulos. Jų branduoliai yra skaidulos periferijoje, o skaidulos centrinėje dalyje yra išsidėsčiusios miofibrilės. Miocitų galai yra prijungti sausgyslėmis prie skirtingų kaulų. Vienas galas tvirtinasi prie arčiau kūno ašies esančio, dažnai stacionaraus kaulo, kitas - prie toliau nuo kūno ašies esančio kaulo.

Kiekvieną skaidulą supa jungiamasis audinys *endomiziumas*. Skaidulos sudaro pluoštelius, kuriuos supa pertvaros *perimiziumas*. Visą raumenį supanti jungiamojo audinio makštis yra vadinama *epimiziumu*.

## Sarkomero sandara
Tyrinėjant skaidulą mikroskopu audinyje matyti skersai miocito einantys šviesūs ir tamsūs ruoželiai. Šie ruožai dar vadinami diskais:
* Anizotropiniai diskai - taip vadinami tamsūs ruoželiai. Jie žymimi raide **A**.
* Izotropiniai diskai - taip vadinami šviesūs ruoželiai, jie žymimi raide **I**.
**A diskas** sudarytas iš miozino siūlelių, o **I diskas**- iš aktino siūlelių. Šie siūleliai persidengia savo galais - aktinas įsiterpia į miozino tarpus. Kiekvieno I disko centre yra **Z juostelė**. Atstumas tarp dviejų Z juostelių riboja vieną ***sarkomerą***- sutraukiamųjų struktūrų vienetą. Taigi, sarkomerą sudaro per vidurį esantis A diskas ir iš šonų esančios dvi I disko pusės. A diske galima rasti tiek miozino (iš kurio jis sudarytas), tiek įsiterpusio aktino. A disko centrinėje dalyje, vadinamoje *Henzeno juosta*, yra kiek šviesesnė - joje nėra aktino siūlelių ir ji žymima raide **H**. H juostos centre einanti tamsesnė linija vadinama *M linija* (*mezofragma*) – ji eina per patį sarkomero vidurį.

## T vamzdeliai
Į raumenų skaidulas įeina *T*(transversiniai) *vamzdeliai*. Šie vamzdeliai - sarkolemos įlinkimai, susidarę A ir I diskų sąlyčio vietose. Kartu su iš abiejų pusių esančiu sarkoplazminiu tinklu, T vamzdeliai sudaro triadas. Pagrindinė T vamzdelio funkcija - užtikrinti, kad depoliarizacijos banga kuo greičiau pasiektų skaidulos centre esančias miofibriles. Depoliarizacijos metu depoliarizacinė banga pasiekia T vamzdelius ir jais pereina į sarkoplazminio tinklo membranas, tokiu būdu leisdama išeiti kalcio jonams iš sarkoplazminio tinklo į aplinką ir pradėti raumens skaidulos suitraukimą.

## Papildoma informacija
* Raumeninis audinys
* Lygusis raumuo
* Širdies skersaruožis raumuo
* Raumenys
Beižionių herbas

**Beižionių herbas** – pagrindinis Beižionių kaimo ir Beižionių seniūnijos (Elektrėnų savivaldybė) heraldinis simbolis.

## Aprašas

Žaliame skydo lauke sidabrinė priekin pasisukusi gervė, demonstruojanti nuleistus sparnus, auksiniais kojomis ir snapu, raudonu viršugalviu.

## Simbolika
* Gervė – budrumo, ilgaamžiškumo, išminties, ištikimybės išraiška. Krikščionybėje dėl savo sugrįžimo į gimtąsias vietas – prisikėlimo simbolis.
* Žalia spalva - heraldikoje simbolizuoja laisvę, grožį, sveikatą ir viltį.

## Istorija

Istorinio herbo Beižionys neturėjo. Heraldikos komisijoje svarstant naujo herbo idėjas kartu su seniūnijos atstovais buvo nuspręsta pavaizduoti gervę – retą Lietuvoje paukščių rūšį, įrašytą į Raudonąją knygą. Šis paukštis yra labai atsargus ir baikštus, gyvena pelkėse, miškų raistuose. Beižionių seniūnijoje jų sutinkama Taureikos, Liaukiškėse ir kitose vietovėse.

Beižionių herbas patvirtintas 2006 m. lapkričio 17 d. LR prezidento dekretu Nr. 800. Etaloną sukūrė Rolandas Rimkūnas.

## Šaltiniai
Lietuvos karalystė

**Lietuvos karalystė** – didžiojo kunigaikščio ir pirmojo Lietuvos karaliaus Mindaugo valdyta valstybė. Įprastai laikomasi nuomonės, kad ši valstybė įkurta 1251 m., kai Mindaugas pasikrikštijo ir ją pripažino popiežius Inocentas IV bei Europa. Ji žlugo 1263 m., kuomet Mindaugas buvo nužudytas kartu (kaip spėjama) su savo sūnumis Rūkliu ir Rupeikiu.

Tačiau yra svarstymų, kad pagoniška Lietuvos valstybė galimai pradėjo gyvuoti dar 1183 m., kai prasidėjo nuolatiniai lietuvių karo žygiai į Rusią ir Livoniją – tai laikytina išoriniu valstybės funkcionavimo požymiu. Šiuolaikinių istorikų tarpe nesutariama ir dėl karalystės žlugimo, mat visuose oficialiuose istoriniuose šaltiniuose, išskyrus slavų metraščius, Lietuvos valdovas įvardijamas kaip karalius ligi 1386 m., kuomet Jogaila šį titulą pakeitė į Lenkijos karaliaus ir Lietuvos didžiojo kunigaikščio titulą. Nuo XV a. Lietuvos valdovai, valstybininkai, Ponų taryba dar ne kartą mėgino Lietuvos Didžiajai Kunigaikštystei grąžinti karalystės statusą. 1526 metais Lietuvos Ponų taryba kreipėsi į Žygimantą Senąjį, kad grąžintų Vavelyje slepiamą karališkąją Vytauto karūną ir atkurtų Lietuvos Karalystę.

Lietuvos valstybė su karalystės titulu taip pat buvo trumpam atkurta 1918 m. Valdant Mindaugui II ši Vokietijos imperijai pavaldi valstybė egzistavo 100 dienų.


Vaizdas:Mindaugas Lithuania (Voruta).png|thumb|Mindaugo valdytos žemės
Vaizdas:Medalis_skirtas_Lietuvos_Karaliaus_Mindaugo_karunavimo_750-ciui_pamineti.jpg|Medalis skirtas Lietuvos Karaliaus Mindaugo karūnavimo 750-čiui paminėti. Autorius - skulptorius, medalininkas Juozas Kalinauskas
Vaizdas:Mindaugas.jpg|Mindaugo portretas (*Sarmatiae Europeae descriptio*, 1578 m.)
Vaizdas:LT-2003-200litų-Mindaugas-b.png|Mindaugo karūnavimo 750-osioms metinėms skirta moneta (2003 m., reversas. Dail. Petras Repšys.)


## Šaltiniai
Biržų kautynės

**Biržų kautynės** – didžiausias Lietuvos sukilėlių būrių susirėmimas su Rusijos imperijos kariuomenės daliniais per 1863 m. sukilimą. Įvyko 1863 m. gegužės 7–9 d. Biržų girios pakraštyje ties Medeikiais, Gudiškiu ir Šniurkiškiais.

## Prielaidos

Pagal Lietuvos sukilėlių vado Zigmanto Sierakausko planą išplėsti sukilimą visoje Lietuvoje ir Kurše jo rinktinė, apie 2500 žmonių, gegužės 3 d. iš Andrioniškio miško Knebių stovyklos trimis kolonomis patraukė Biržų link. Dešiniajai kolonai, kurią sudarė 3 ir 6 batalionai, vadovavo Antanas Mackevičius. Vidurinei kolonai, kurią sudarė 4, 5, 7 ir 9 batalionai, vadovavo Zigmantas Sierakauskas, kairiajai, kurią sudarė 1 ir 2 batalionai – Boleslovas Kajetonas Koliška. Jos turėjo susijungti už Biržų prie Medeikių kaimo. Sukilėlius vijosi generolo I. Ganeckio vadovaujama Rusijos imperijos kariuomenės rinktinė. Atvykęs artimiausiu keliu, B. Koliška atsidūrė priekyje, Z. Sierakauskas viduryje, o A. Mackevičius, kuriam atiteko tolimiausias kelias, liko užnugaryje.

## Mūšio eiga
Gegužės 7 d. Biržų girioje susijungusias Z. Sierakausko ir B. Koliškos kolonas puolė priešakinis Rusijos imperijos kariuomenės rinktinės dalinys (vadas – majoras Merlinas), kurį sudarė pusantros kuopos pėstininkų, ulonų eskadronas ir kazokų šimtinė. Po 2 valandas trukusio susišaudymo dalinys pasitraukė į Medeikius, sukilėliai įsitvirtino miške.

Gegužės 7-8 d. naktį iš Anykščių apylinkių prie Biržų atvyko I. Ganeckio pagrindinės pajėgos, apie 3000 rinktinių gvardijos kareivių. Gegužės 8 d. prie Gudiškio kaimo įvyko lemiamos kautynės, kurias sukilėliai pralaimėjo, Z. Sierakauskas ir B. Koliška pateko į nelaisvę. Kautynėms baigiantis atvykusi A. Mackevičiaus kolona nebegalėjo pakeisti padėties, bet iš apsupimo išlaisvino I. Leskausko vadovaujamus pirmųjų dviejų kolonų likučius, apie 400 žmonių. Gegužės 9 d. prie Šniurkiškių palivarko sukilėliai buvo dar kartą sumušti. Likusius sukilėlius A. Mackevičius ir I. Leskauskas išvedė į Panevėžio apylinkių miškus.

## Pasekmės
Per Biržų mūšį buvo išblaškyta didžiausia sukilėlių rinktinė, žuvo nemaža sukilėlių ir jų vadų, buvo prarasta gurguolė su amunicija. Po Biržų mūšio sukilėliai nebesudarinėjo tokių didelių rinktinių, vengė susidūrimų su dideliais Rusijos kariuomenės daliniais, pradėjo plačiau naudoti partizaninio karo taktiką.

## Šaltiniai
Gilučių herbas

**Gilučių herbas** – pagrindinis Gilučių kaimo ir Gilučių seniūnijos (Elektrėnų savivaldybė) heraldikos atributas.

## Aprašas

Herbo žaliame skydo lauke 12 auksinių gilių (išdėstymas eilėmis 2:3:2:3:2).

## Simbolika
* Gilės – derlingumo, klestėjimo, dvasinės energijos ženklas. Antikos laikais prieš pranašaujant ateitį, kad ją geriau nuspėti, orakulas valgydavo giles. Žmonės jas nešiodavo ir kaip amuletą.
* Skaičius 12 – amžinojo ciklo simbolis, kalendorinius metus sudaro 12 mėnesių, žvaigždėto dangaus skliautas astrologijoje padalintas į 12 Zodiako ženklų. Graikų panteone buvo 12 dievų, Jėzus Kristus turėjo 12 mokinių – apaštalų ir t. t.
* Žalia spalva – laisvės, grožio, džiaugsmo, sveikatos ir vilties išraiška, tai ir augmenijos spalva.

## Istorija

Gilučiai istorinio herbo niekada neturėjo. Heraldikos komisijoje svarstant naujo herbo idėjas buvo pritarta seniūnijos siūlymui, jog herbe būtų pavaizduotas simbolis, susijęs su skaičiumi dvylika (žinomas pirmasis įsikūrusio kaimo sodybų skaičius) ir ąžuolo, kaip tvirtumo, jėgos ir nepriklausomybės įvaizdžio motyvas. Ąžuolas su gilėmis – brandos išraiška. Todėl herbe nuspręsta pavaizduoti 12 gilių, kaip jaunos, besivystančios seniūnijos įvaizdį. Pagrindinė idėja – kaimo vardo *Gilučiai* sąsaja su žodžiu *gilė*.

Gilučių herbas patvirtintas 2006 m. rugpjūčio 1 d. LR prezidento dekretu Nr. 696. Herbo etalono autorius – dailininkas Rolandas Rimkūnas.

## Šaltiniai
Kosmopolitizmas

**Kosmopolitizmas** (iš graikų k. Κόσμος 'visata' + Πόλις 'miestas') – idėja, kad žmonija priklauso vienai moralinei bendrijai. Kosmopolitizmas yra priešingas nacionalizmui, šovinizmui ir patriotizmui. Kosmopolitai palaiko glaudų valstybių, tautų, kultūrinių grupių bendradarbiavimą. Kosmopolitizmas remiasi idėja, kad globalizuotas pasaulis yra toks, kuriame nėra „kitų – svetimų“. Tai – erdvė, kurią sudaro daug kultūrinių kitoniškumų.

## Taip pat skaitykite
* Pasaulio pilietis
* Antipatriotizmas
1996 m. Formulės 1 sezonas

**Formulės 1 sezonas 1996** buvo 47-as FIA rengtas Formulės 1 Pasaulio čempionatas. Prasidėjo kovo 10 d. Baigėsi spalio 13. Šiais metais savo vienintelį čempiono titulą laimėjo Damon Hill.

### Pilotų įskaita
{|
|- valign="top"
|

## Šaltiniai
Davao regionas

**Davao regionas** (, ) arba **Regionas XI** – teritorija, esanti Filipinų pietinėje dalyje, Mindanao salos pietryčiuose. Administracinis centras – Davao.

## Geografija

Regionas apima pietrytinę Mindanao salos dalį aplink Davao įlanką. Centriniai rajonai kalnuoti, stūkso Apo ugnikalnis. Gyventojai susitelkę pakrančių lygumose ir upių slėniuose. Svarbiausios upės – Libuganonas, Hichas, Sangas. Regionui priklauso keletas mažesnių aplinkinių salų – Samalis, Talikudas, Saranganio salos.

## Gyventojai
Dauguma regiono gyventojų yra atvykėliai iš Visajų, kalbantys sebuanų kalba. Davao mieste gyvena nemažos kinų, japonų bendruomenės. Vietomis, daugiausia kalnuose, išlikę čiabuvių – kalaganų, lumadų (manobų, mandajų, mansakų), morų (magindanajų, tausugų ir kt.). 2020 m. gyventojų buvo krikščionys (daugiausia katalikai 73,29 %), musulmonai sudarė 3,55 %.

## Suskirstymas
Davao regioną sudaro 5 provincijos:
* Vakarų Davao provincija
* Šiaurės Davao provincija
* Pietų Davao provincija
* Rytų Davao provincija
* Davao de Oro provincija

## Didžiausi miestai
* Davao – 1436,0 tūkst. gyventojų (2020 m.)
* Tagumas – 267,6
* Digosas – 150,3
* Panabas – 143,2
* Matis – 79,8
* Santo Tomasas – 48,4
* Santa Krusas – 41,0
* Samalis – 30,3

## Šaltiniai
Soksksarchenas

**Soksksarchenas** arba **Soksksardženas** () arba **Regionas XII** – teritorija, esanti Filipinų pietinėje dalyje, Mindanao salos pietuose. Administracinis centras – Koronadalis.

Regiono pavadinimas kilo nuo provincijų ir miesto pavadinimų angliškos santrumpos: **So**uth **C**otabato, **C**otabato, **S**ultan **K**udarat, **Sar**angani, **Gen**eral Santos.

Regionas apima pietinę Mindanao salos dalį su derlingais upių, daugiausia priklausančių Mindanao upės baseinui, slėniais.

## Gyventojai
Regiono tautinė sudėtis labai marga – čia gyvena daug imigrantų iš Visajų ir Lusono (sebuanai, ilokanai, hiligainonai ir kt.), taip pat musulmonai morai (magindanajai, iraunai), čiabuviai (bilaanai, tboliai, lumadai manobai ir tedurajai).

## Suskirstymas
Soksksarcheno regioną sudaro 4 provincijos:
* Kotabato provincija
* Saranganio provincija
* Pietų Kotabato provincija
* Sultan Kudarato provincija

## Didžiausi miestai
* Cheneral Santosas – 646,1 tūkst. gyventojų (2020 m.)
* Koronadalis – 128,9
* Polomolokas – 106,0
* Kidapavanas – 83,6
* Takurongas – 68,8
* Isulanas – 45,2
* Kabakanas – 37,8
* Alabelis – 30,1

## Šaltiniai
Karaga

**Karaga** (), oficialiai **Karagos administracinis regionas** arba **Regionas XIII** – teritorinis vienetas Filipinų pietinėje dalyje, Mindanao salos šiaurės rytuose. Administracinis centras – Butuanas.

## Geografija
Regionas apima šiaurės rytinę Mindanao salos dalį tarp Boholio jūros ir Filipinų jūros. Paviršius kalnuotas, tarp kalnų plyti pelkėtas Agusano upės slėnis. Regionui priklauso ir keletas aplinkinių salų – Siargao, Dinagatas, Didysis Bukasas, Nonokas, Hanigadas, Masapelidas ir kt. Telkšo stambus Mainito ežeras.

## Gyventojai
Dauguma gyventojų – imigrantai iš Visajų: sebuanai, hiligainonai, taip pat vietinės kilmės visajiečių tautos butuanonai, surigaononai. Be to, yra išeivių iš Lusono (tagalai, ilokanai, bikolai ir kt.), čiabuvių (manobai, kamajai, kalaganai, mamanvai, kiti lumadai).

2002 m. 74 % gyventojų buvo katalikai, 20 % – protestantai, 6 % – Filipinų Nepriklausomos Bažnyčios nariai.

## Suskirstymas
Karagos regioną sudaro 5 provincijos:
* Šiaurės Agusano provincija
* Pietų Agusano provincija
* Dinagato salų provincija
* Šiaurės Surigao provincija
* Pietų Surigao provincija

## Didžiausi miestai
* Butuanas – 233,1 tūkst. gyventojų (2020 m.)
* Surigao – 93,7
* Bisligas – 61,4
* Kabadbaranas – 42,1
* Tandagas – 41,8
* Buenavista – 32,1
* Bajuganas – 29,4
* San Fransiskas – 29,0

## Šaltiniai
Astronautas

**Astronautas** arba **kosmonautas** – pagal specialią kosminių skrydžių programą apmokytas ir aprūpintas asmuo, gebantis pilotuoti erdvėlaivį ir kosminio skrydžio sąlygomis atlikti programoje numatytas užduotis.

Kosmonautais tampama praėjus specialų teorinį, techninį, medicininį ir fizinį pasirengimą. Jo metu kosmonautai mokomi valdyti erdvėlaivius ir šalinti įrangos sutrikimus, dirbti skafandruose išėjus į atvirą kosmosą ir pan. Kosmonautai taip pat gilina fizikos, matematikos, inžinerijos žinias, lavinami fiziškai ir psichologiškai.

Rusijoje toks asmuo yra vadinamas kosmonautu, o JAV, Vakarų Europoje ir kai kuriose kitose šalyse – astronautu.

Jurijus Gagarinas 1961 m. balandžio 12 d. tapo pirmuoju žmogumi, pakilusiu į kosmosą. Kosminiu aparatu Vostok 1 jis Žemę apskriejo per 108 minutes. Tai buvo pirmasis žmogaus pilotuojamas skrydis kosmose. Pirmoji moteris, pakilusi į kosmosą buvo Valentina Tereškova, kosminiu aparatu Vostok 6 tai padariusi 1963 m. birželio 16 d.

Astronautų pagrindinis darbas vyksta erdvėlaivyje arba Tarptautinėje kosmoso stotyje.
Paprastai kosminės kelionės būna rezervuotos profesionaliems astronautams. Daug rečiau skrenda mokslininkai, kosmoso turistai.

## Šaltiniai
Radaras

**Radaras**, kitaip *radiolokatorius* ar *radiolokacinė stotis* () – įrenginys objektams erdvėje aptikti, koordinatėms nustatyti, matuoti objekto judesio parametrus radiolokacijos metodais.

Radarą sudaro zonduojamųjų signalų siųstuvas, imtuvas, siunčiamoji ir priimamoji antenos, radiolokacinis indikatorius, radiolokacinės informacijos apdorojimo įrenginiai.

Stebimoji erdvė (arba dalis) apžvelgiama mechaniškai ar elektriškai keičiant antenų kryptingumo diagramos padėtį. Signalai būna pavieniai nemoduliuoti radijo impulsai, jų kodinės grupės, pagal dažnį ir fazę moduliuoti impulsai, nenutrūkstami moduliuotojo dažnio, triukšmo pobūdžio radijo signalai.

Radarai būna:
* antžeminiai,
* laivų,
* lėktuvų,
* raketų,
* kosminiai.

Plačiai naudojamas laivininkystėje, aviacijoje, meteorologijoje.
Mindanao musulmonų autonominis regionas

**Mindanao musulmonų autonominis regionas** (, ) arba **ARMM** – buvęs teritorinis vienetas Filipinų pietinėje dalyje, Mindanao salos rytuose. Taip pat apėmė Sulu salyną (Basilano, Sulu, Tavi Tavi salas). Administracinis centras – Kotabatas.

Sudarytas 1990 m. iš Vakarų Mindanao ir Vidurio Mindanao provincijų dalių. 2019 m. regionas panaikintas, vietoje jo sudarytas Bangsamoro autonominis regionas.

## Suskirstymas
Mindanao musulmonų regioną sudarė 6 provincijos:
* Basilano provincija
* Pietų Lanao provincija
* Magindanao provincija
* Šarif Kabinsuano provincija
* Sulu provincija
* Tavi Tavi provincija

## Šaltiniai
EMI

**„EMI Group“** – viena iš pelningiausių Jungtinės Karalystės muzikos platinimo kompanijų, turinti daugiau nei 2 mln. dainų katalogą.

2018 m. „Sony“ už 2,3 mlrd. JAV dolerių išpirko likusias jai nepriklausančia akcijas ir įsigijo kontrolonį EMI muzikos leidybos verslo akcijų paketą. Iki tol jai priklausė 40 % įmonės akcijų.

## Išnašos
Orson

**Orson** – muzikos grupė iš Holivudo, Kalifornijos (JAV). Iš pradžių jie save pavadino Halogen. Grupė išgarsejo savo hitu „No Tomorrow“ 2006 metais. Orson taip pat išleido 2 albumus, iš kurių vienas – „Bright Idea“ tapo platininis.

## Diskografija

### Albumai

Vaizdas:BrightIdea.jpg|***[[Bright Idea]]***Gegužes 26 2006**#1** Platinum (UK)


Vaizdas:Culture Vultures.jpg|***[[Culture Vultures]]***Spalio 22 2007**#25** (UK)

## Nuorodos
*
Bonsai kačiukai

**Bonsai kačiukai** – nuo pirmų dienų į ankštą stiklainį patalpinami kačiukai; jų kūneliai tariamai deformuojasi prisitaikydami prie indo formos. Kačiukas turėtų kvėpuoti per dangtelyje padarytas skylutes; išmatos pasišalintų per vamzdelius. Pasigaminti šitokią ekstravagantišką interjero detalę buvo mokoma tinklalapyje www. BonsaiKitten.com, startavusiame 2000. Visame pasaulyje pasipylė gyvūnų gynėjų protestai.

Išskiriamos bent kelios priežastys, kodėl šitaip auginami kačiukai neišgyventų. Visas tinklalapio turinys, įskaitant nuotraukas ir nuolat pildomą atsiliepimų knygą, buvo Masačusetso Technologijos instituto studentų falsifikacija. Tačiau pati svetainė kitu pavadinimu tebėra prieinama internete. Cirkuliuoja ir grandininis laiškas, kviečiantis protestui.

## Nuorodos
* Grandininis laiškas
Raselo arbatinukas

**Raselo arbatinukas**, dar kitaip kartais vadinamas **Dangiškuoju arbatinuku**, – filosofo Bertrano Raselo (1872–1970) analogija, sukurta norint pailiustruoti prezumpciją, kad įrodymo našta tenka teigiančiajai pusei (šiuo atveju, teigiančiai, kad Dievas egzistuoja). Straipsnyje pavadinimu „Ar egzistuoja Dievas?“, kuris nebuvo išspausdintas, parašytame 1952 m. žurnalui „Illustrated“, B. Raselas rašė:

Jei aš iškelčiau idėją, kad tarp Žemės ir Marso yra porceliano arbatinukas, skriejantis aplink Saulę elipsine orbita, tai jos niekas negalėtų paneigti, jei aš dar apdairiai prie viso to pridėčiau, kad minėtas arbatinukas yra per mažas, kad galėtų būti pastebėtas net stipriausių turimų teleskopų pagalba. Ir jei dar pareikščiau, kad, kadangi mano tvirtinimas negali būti paneigtas, žmogaus supratimui būtų netoleruotina abejonės šiuo klausimu prielaida, tada aš teisingai būčiau palaikytas kalbančiu nesąmones. Bet jei vis dėlto tokio arbatinuko egzistavimas būtų patvirtintas kokioje nors senovinėje knygoje, mokomas kaip šventa tiesa kiekvieną sekmadienį ir pamažu įteigiamas vaikams mokykloje, svyravimas, ar tikėti tuo, ar ne, taptų ekscentriškumo žyme ir nukreiptų dvejojantįjį psichologo jurisdikcijon apsišvietusiųjų amžiuje arba inkvizitoriaus akiratin ankstesniuose laikuose.

Kitos panašios populiarios analogijos yra Skrajojantis Spageti Monstras ir Nematomi rožiniai vienaragiai. Karlas Saganas savo knygoje „Demonų apsėstas pasaulis: mokslas kaip žvakė tamsoje“ tam pačiam tikslui naudojo nematomus, bekūnius ir niekaip neužfiksuojamus drakonus, gyvenančius garažuose.

Raselo arbatinuko argumentas ar jo analogijos dažnai naudojamos ateistų diskusijose su tikinčiaisiais oponentais. Pavyzdžiui, jis minimas Richard Dawkins knygose „Velnio kapelionas“ (*A Devil's Chaplain*) ir „Dievo iliuzija“ (*The God Delusion*).

## Nuorodos ir šaltiniai
* Bertrand Russel. Ar yra Dievas? (straipsnis, kuriame pirmą kartą paminėta ši analogija, ang.) 

### Išnašos
Eirikas Rudasis

**Eirikas Rudasis** (*Eiríkr inn rauði* arba *Eirik Tordvaldsson*, kas reiškia Tordvaldo sūnus, g. apie 950 m. Jareno (sen. isl. *Jaðarr,* ) regione, Sūloje (sen. isl. *Sóli,* ) – m. apie 1000 m. Grenlandijoje) – vikingas, atradęs Grenlandiją, buvo pirmasis, kuris atrado salą, kurią ir pavadino Grenlandija (sen. isl. *Grœnland*).

Pravardę *rauði* jis greičiausiai gavo dėl savo raudonų plaukų ir barzdos.

## Gyvenimas
Į Islandiją Eirikas Rudasis atvyko drauge su tėvu Tordvaldu apie 970 m. Pasakojama, kad Norvegiją jie paliko dėl „kelių žmogžudysčių“. Visgi iš pasakojimo nėra aišku, koks buvo Tordvaldo ir Eiriko vaidmuo. Tėvas su sūnumi apsistojo šalies šiaurėje, Drangare (Hornstrandas), nes geresnės vietos jau buvo apgyventos.

Eirikas iš išskaičiavimo vedė Tjodhildą (*Thjodhild*, kai kur įvardijama *Thorhild*). Ji buvo kilusi iš turtingos šeimos. Po tėvo mirties Eirikas persikėlė į piečiau esantį Breidafjordą, kur sąlygos buvo palankesnės.

~980 m. Eirikas susikivirčijo su kaimynu. Per konfliktą tarp jų ir jų šalininkų žuvo keli žmonės. Eirikui buvo paskirta bausmė – treji metai tremties. Tad jis nusprendė išplaukti iš Islandijos ir surasti salą, apie kurią pasakojo Gunbjornas Ulvsonas (*Gunnbjörn Úlfsson*) ir kurią teigė matęs plaukdamas į vakarus nuo Islandijos. Iš ekspedicijos Eirikas Rudasis į Islandiją parplaukė 986 m. Gyventojus jis paskatino keltis į Grenlandiją, teigdamas, jog ten esama daug laisvos žemės. Iš viso į kelionę išplaukė 25 laivai, tačiau tikslą pasiekė tik 14. Jais atplaukė 350 naujakurių, jie įsteigė dvi kolonijas – *Eystribygdh* (dab. *Brattahlið*) bei *Vesterbygdh* (dab. *Godthåb*).

Eirikas Rudasis susilaukė keturių vaikų – trijų sūnų ir dukters. Žmona Tjodhilda jam pagimdė Torsteiną ir Leifą, galbūt ir Torvaldą. Eirikas taip pat susilaukė nesantuokinės dukters vardu Freidis. Kas buvo jos motina, nežinoma.

Eiriko Rudojo sūnus Leifas Eriksonas apie 1000 m., kaip manoma, atrado Ameriką ir pavadino ją Vinlandu.

## Išnašos
Magindanao

**Magindanao sultonatas** (malajų kalba: *Kesultanan Maguindanao*) – istorinė valstybė, egzistavusi Filipinų pietuose, Mindanao saloje 1205 m. - XIX a. Šioje valstybėje susiformavo magindanao tauta ir to paties pavadinimo kalba. Sultonatas valdė Mindanao salos vakarinę pusę nuo Zamboangos pusiasalio iki Sarangani, nors kartais jis valdė ir visą salą. Jo politinis ir kultūrinis centras buvo Kotobato miestas.

## Istorija
Islamas į šalį buvo atneštas iš Džiohoro, žmogaus vadinamo Šarif Muhamed Kabungsuvan pačioje XII a. pabaigoje. Šis žmogus vedė vietos princesę ir įkūrė sultonatą apie 1205 m.

Ši valstybė klestėjo visuotinės Malajų salyno prekybos dėka. Nuo XVI a. pradėjus kolonizuoti ispanams, vietos sultonai kovojo su jais dėl savo nepriklausomybės. Vienas žymiausių sultonų buvo Muhamadas Dipatuanas Kudaratas, kuris laimėjo visus mūšius su ispanais, ir šie negalėjo įsigalėti šiose vietose.

Sultonato musulmonų pasipriešinimas ispanams tęsėsi per šimtmečius, ir yra aktualus iki dabar, virsdamas Filipinų musulmonų separatizmu.

## Sultonų sąrašas
FK Utenos vilkai

**Utenos „Vilkai“** – Lietuvos futbolo klubas iš Utenos.

## Sezonai

|}

|}

|}

|}

## Sudėtis

### Utenos vilkai '97

### Utenos vilkai '98

### Utenos vilkai seniai

## Nuorodos
*
Smilkalų lazdelė

**Smilkalų lazdelė** () – nedidelė plona medinė lazdelė (paprastai gaminama iš bambuko), padengta smilkalais. Naudojamos religiniais motyvais (pvz., pagodose, šventyklose), arba tiesiog siekian sukurti jaukų patalpos kvapą.

Smilkalų lazdelės populiarios Kinijoje, Tailande, Indijoje, Taivane, kitose pietryčių, rytų Azijos šalyse. Čia jos smilkomos šventyklose, šalia šventųjų statulėlių, religinių švenčių metu.

Smilkant smilkalų lazdelę dažnai naudojama smilkalinė, kad pelenai nekristų ant grindų.
Mattafix

**Mattafix** – duetas iš Jungtinės Karalystės. Grupė dainuoja įvairiausių žanrų kūrinius, pradedant nuo alternatyviojo roko ir baigiant bliuzu. Grupę išgarsino singlas *Big City Life*, kuris karaliavo daugelio šalių topuose.

## Biografija
Marlon Roudette gimė Londone, bet veliau persikėlė ir gyveno Karibų jūros saloje, su motina ir seserimi. Kitas grupės narys Preetesh Hirji irgi gimė Londone bet yra indas.

## Diskografija

### Albumai

### Singlai

### Muzikos Klipai

## Nuorodos
* Oficialus Puslapis 
* Puslapis
* albumo Living Darfur puslapis
Sulu sultonatas

**Sulu sultonatas** (malajų kalba: *Kesultanan Sulu*) – istorinė valstybė, egzistavusi dab. Filipinų pietuose ir Rytų Malaizijoje, 1450–1898 m. Jo pagrindinė tauta buvo tausugai, tačiau didžiausio išsiplėtimo laikais sultonate gyveno daug skirtingų tautų. Sultonato centras buvo Sulu salynas ir Holo miestas. Tačiau jis taip pat valdė Basilaną, Tavi Tavi, Palavaną ir Sabahą.

## Istorija
Dėl sultonato įkūrimo laiko yra daug diskutuojama. Kai kas teigia, kad valstybė egzistavo nuo Radža Baginda Ali laikų, tačiau oficialiai įkūrimo data laikomi 1450 m., kuomet Šarifulas Hašemas Sijedas Abu Bakras, arabų kilmės žmogus atvyko iš Melakos. Sultonato sostinė Holas tapo svarbiu prekybos centru Malajų salyne.

Nuo XVI a. ispanams pradėjus kolonizuoti Filipinų salas, Sulu sultonai išlaikė nepriklausomybę. XVII a. II pusėje jie plėtė teritorijas, įgaudami nemažas valdas Borneo saloje (Sabahas), kurias jiems suteikė Brunėjaus sultonas už pagalbą prieš maištininkus. Maždaug tuo metu jie sudarė sąjungą su Magindanao sultonatu rytuose, kuriam perleido Palavano salą (ši 1705 m. atiteko Ispanijai).

XIX a. pabaigoje Sulu sultonato sprendimas išnuomoti britams Sabahą atėmė iš sultonų teitorijas Borneo saloje, ir veda iki šiandieninių disputų dėl šios teitorijos, kuri dabar priklauso Malaizijai.

## Sultonų sąrašas
# Šariful Hašimas (1450–1480)
# Kamaludinas (1480–1519)
# Alavadinas
# Amirul Umaras
# Muizudinas Mutavadinas
# Nasarudinas Al-Avalis
# Muhamadas Ul-Halimas
# Betarašachas Tengachas
# Mavalil – vasitas
# Nasirudinas II
# Salahudin Karamatas
# Ali Šachas
# Nurul Alamas (1680–1685)
# Al-Hakunu ibn Vali ul Ahadas
# Sahabudinas
# Mustafa Šafiudinas
# Badarudinas
# Azimudinas
# Bantilan Muizudinas
# Azimudinas
# Muhamadas Izrailis
# Šafiudinas
# Alimudinas
# Aliudinas
# Šakiraulachas
# Džamalul Kiramas
# Muhamadas Fadlis
# Džamalul Azamas
# Badarudinas II
# Džamalul Kiramas II
# Esmailis Kiramas
# Mahakutta Kiramas (1974–1986)
# Muhammad Punjungan Kiram (1980–1983)
# Abirin, Aguimuddin (1983)
# Jamalul Kiram III (1983–1990)
# Mohammad Akijal Atti (1990–1999)
# Ismael Kiram II (Present)

## Nuorodos
* Philippine Provincial Government of Sulu – The official list of Sultans 
* The old official website of the Sultanate, with older content 
* The new official website of the Sultanate with actual content 
* Sulu sultonato istorija (Josiah C. Ang)
Tomas Miklinevičius

**Tomas Miklinevičius** (g. 1979 m. vasario 9 d.) – Lietuvos futbolininkas.

## Laimėjimai
* A Lyga (I vieta) 2001 m., 2002 m., 2003 m. (II vieta) 2007 m., 2008 m.
 
* LFF taurė 2006 m., 2008 m.

* Baltijos futbolo lygos laimėtojas (2008 m.)

* LFF I lyga (I vieta) 2010 m. (II vieta) 2014 m.

* LFF II Lyga (I vieta) 1999 m., 2000 m., 2009 m.

* Geriausias Kauno apskrities futbolininkas 2011 m.

## Išnašos
Smilkalai

**Smilkalai** – kvapiosios medžiagos, kurios smilkdamos skleidžia aromatą. Smilkalai naudojami religiniais, aromaterapiniais, estetiniais tikslais.

Žmonės jau tūkstančius metų žino kaip išgauti aromatus iš kvapių dervų, medienos gabalėlių, žolių, šaknų, žievės, sėklų, žiedų. Smilkalai naudojami šventyklose, ritualinių apeigų metu. Smilkalų smilkymas praktikuotas Senovės Egipte Amono Ra pagerbimo ir laidojimo ritualuose. Pastaruose naudoti piktųjų dvasių atgrasymui, dievų pamaloninimui. Babilonijoje dažnai naudoti maldų, orakulų metu. Senovės Graikijoje, vėliau ir antikos laikais orfizme, naudoti aukojimų metu. Senovės Romoje be aukojimų ritualų dar naudoti ir imperatoriaus kulto apeigose. Hinduizme, ypač šaivizme, smilkalai smilkinami ritualų bei aukojimų metu. Budizme smilkalai deginami įšventinimų metu, švenčių proga, kasdienėse religinėse apeigose. Kinų liaudies religijoje jų smilkymu pagerbiamos protėvių dvasios, įvairūs dievai. Šintoizme taip pat naudojami įvairiuose ritualuose. Krikščionys smilkalų naudojimą per liturgines apeigas perėmė iš judėjų tradicijos. Biblijoje minima, kad Trys Karaliai, atėję pasveikinti gimusį Jėzų, jam atnešė tris brangias dovanas – aukso, frankensenso ir miros. Naudoti ir ikikrikščioniškais laikais baltų kraštuose.

Antikos laikais smilkalai buvo panašūs į nedidelius skaidrius rutuliukus ir buvo laikoma kaip prabangos prekė. Dabar smilkalų galima pamatyti įvairių formų ir pavidalų (lazdelės, kūgeliai, padengti aromatizuotais milteliais). Smilkalams gaminti gali būti naudojamos tiek natūralios gamtinės, tiek ir sintetinės medžiagos:
* Augalinės: agarmedis, ajeras, alavijas, anyžis, arbatmedis, eukaliptas, gvazdikėlis, harmala, kadagys, kalendra, kasija, kedras, kiparisas, lauras, levanda, mira, muskatas, sandalmeldis, šafranas, šalavijas, vanilė, įvairių medžių sakai, gintaras, bosvelijų derva.
* Gyvulinės: ambra, muskusas, operkulas
* Eteriniai aliejai (rožių, jazminų, pačulio, kedro, ilang-ilang)

Lietuvoje smilkalai nuo seno gaminti iš vaistažolių, nes buvo manoma, jog jie apsaugos nuo ligų. Lietuviškuose smilkaluose dažniausiai naudotas gintaras, kadagys, pelynas, jonažolė, ajeras. Gintaro smilkalams gaminti gali būti naudojami gintaro milteliai, susidarantys apdirbant gintarą. Smilkdamas gintaras išskiria aitrų eterinį aliejų. Gintaro smilkalai yra gaminami iš natūralaus gintaro ir netoksiško priedo masės aplipinant liepos ar kito tradicinio medžio pagaliuką.

## Šaltiniai
Darius Maciulevičius

**Darius Maciulevičius** (g. 1973 m. lapkričio 26 d.) – futbolo treneris, buvęs Lietuvos futbolininkas, Lietuvos rinktinės narys.

## Futbolininko karjera

2005 m. vasario pradžioje sugrįžo iš Rusijos ir pasirašė dvejų metų kontraktą su Marijampolės „Sūduvos“ klubu.

## Trenerio karjera
2020 – 2024 m. buvo FK Ekrano vyr. treneriu. 2026 m. užėmė komandos vyr. trenerio asistento pareigas.

## Laimėjimai
* Geriausias Lietuvoje žaidžiantis futbolininkas (1): 2003
* LFF taurė (6): 1991, 1993, 1994, 1995, 1999, 2006
* A Lyga (6): 1991, 1992, 1995, 1996, 1998, 2003
* LFF supertaurė (1): 1995
* Baltijos taurė (1): 2005

## Įvarčiai Lietuvos rinktinėje

## Nuorodos
* http://kauno.diena.lt/dienrastis/sportas/d-maciulevicius-svajoniu-ivarcio-dar-neimuse-14535
Marius Skinderis

**Marius Skinderis** (g. 1974 m. spalio 13 d.) – iš Panevėžio kilęs futbolininkas. Rungtyniaudavo gynėjo ir krašto gynėjo pozicijose. Pasižymi kietu žaidimu ir tvirtu charakteriu. Karjerą pradėjo Panevėžio FK Ekranas klube.

2017 m. sausio pabaigoje tapo Kėdainių „Nevėžio“ vyriausioju treneriu. 2022 m., kartu su Valdu Dambrausku persikėlė į Kretos salos klubą ir tapo jo asistentu.

## Pasiekimai
* LFF taurė: 2009 m.
* A Lyga: 2010, 2011 m.

## Išnašos